2016. gada 6. decembrī Noteikumi Nr. 762

Rīgā (prot. Nr. 67  29. §)

**Grozījumi Ministru kabineta 2012. gada 17. aprīļa noteikumos Nr. 275 "Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam"**

Izdoti saskaņā ar

Veterinārmedicīnas likuma

42.1 panta otro daļu

Izdarīt Ministru kabineta 2012. gada 17. aprīļa noteikumos Nr. 275 "Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam" (Latvijas Vēstnesis, 2012, 62. nr.; 2013, 52. nr.; 2014, 236. nr.) šādus grozījumus:

1. Izteikt 6. punktu šādā redakcijā:

"6. Reprezentatīvos paraugus izmeklē laboratorijā, kas akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, vai laboratorijā, kas akreditēta citā Eiropas Savienības dalībvalstī vai Eiropas Ekonomikas zonas valstī."

2. Aizstāt 16. punktā vārdus "valsts aģentūras "Lauksaimniecības datu centrs"" ar vārdiem "Lauksaimniecības datu centra".

3. Izteikt 22. punktu šādā redakcijā:

"22. Saskaņā ar regulas Nr. 1069/2009 19. panta 1. punkta "a" apakš­punktu un regulas Nr. 142/2011 15. pantu un VI pielikuma III nodaļas 1. iedaļu ir atļauts aprakt:

22.1. nobeigušos lolojumdzīvniekus un zirgu dzimtas dzīvniekus reģistrētās dzīvnieku kapsētās atbilstoši normatīvajiem aktiem par dzīvnieku kapsētu iekārtošanu, reģistrāciju, uzturēšanu, darbības izbeigšanu un likvidēšanu un aizsargjoslu noteikšanas metodiku ap dzīvnieku kapsētām;

22.2. nobeigušos lolojumdzīvniekus teritorijā, kurā tie atradušies (dzīvojuši)."

4. Papildināt noteikumus ar 22.1 punktu šādā redakcijā:

"22.1 Lai novērstu risku cilvēku un dzīvnieku veselībai, kā arī apkārtējai videi, šo noteikumu 22.2. apakšpunktā minētajā teritorijā lolojumdzīvnieka līķi atļauts aprakt, ievērojot šādus nosacījumus:

22.11. lolojumdzīvnieka īpašnieks ir aprakšanas vietas zemes īpašnieks;

22.12. aprakšanas vieta ir norobežota un nav publiski pieejama, tā nedrīkst būt lauksaimniecībā izmantojamā zeme, kā arī daudzdzīvokļu ēkām piegulošā teritorija;

22.13. līķis aprokams tādā veidā, lai tam nevarētu piekļūt gaļēdāji vai visēdāji dzīvnieki;

22.14. aprakšanas vieta nedrīkst būt pie upēm, strautiem, ezeriem un citiem virszemes ūdensobjektiem, applūstošās vietās vai teritorijās, kā arī nedrīkst atrasties virszemes ūdensobjektu un pazemes ūdeņu ieguves vietu aizsargjoslās;

22.15. apraktais līķis nerada smaku, kā arī ūdens, gaisa vai augsnes piesārņojuma apdraudējumu;

22.16. līķi aprok bedrē, uzberot vismaz vienu metru biezu zemes kārtu;

22.17. aprakšanas vietā aizliegts uzlikt pieminekli."

5. Papildināt noteikumus ar 29.1 punktu šādā redakcijā:

"29.1 Nav atļauts izmantot, laist tirgū Latvijas teritorijā, ievest no trešajām valstīm un Eiropas Savienības dalībvalstīm, kā arī eksportēt briežu dzimtas dzīvnieku urīnu, kas paredzēts dzīvnieku pievilināšanai."

6. Svītrot 1. pielikumā šāda satura tekstu:

"Pilnvaroju saņēmēju nodot valsts aģentūrai "Lauksaimniecības datu centrs" dzīvnieku pases:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nosūtītāja paraksts)"

Ministru prezidents Māris Kučinskis

Zemkopības ministrs Jānis Dūklavs